stanford-oval/wikipedia huggingface dataset:
פריץ ואלטר (כדורגלן יליד 1960)
קריירת מועדונים > ארמיניה בילפלד

כאשר ואלטר שיחק בארמיניה בילפלד לראשונה בעונת 1994/95, המועדון שיחק בליגה הגרמנית השלישית. תוך עונה אחת ואלטר וארמיניה בילפלד עלו לבונדסליגה השנייה. בעונת 1995/96 ואלטר הבקיע 21 שערים, סיים כמלך השערים של הבונדסליגה השנייה, וסייע לקבוצתו להעפיל לבונדסליגה, ולהשלים שתי עליות ליגה בשנתיים. ואלטר נשאר בארמיניה בילפלד עונה נוספת בבונדסליגה, אך מיעט לשחק. בתום עונת 1997/98 עזב את ארמיניה בילפלד לאחר שצבר 50 הופעות ליגה בהן הבקיע 25 שערים, וחתם באולם 1846, ששיחקה אז בבונדסליגה השנייה. גם באולם ואלטר מיעט לשחק, אך העפיל עם הקבוצה לבונדסליגה. בתום עונת 1998/99 פרש ואלטר ממשחק פעיל.
קריירה בינלאומית

ואלטר הופיע במדי נבחרת גרמניה המערבית האולימפית שמונה פעמים, והבקיע שלושה שערים. ואלטר השתתף עם הנבחרת האולימפית באולימפיאדת סיאול (1988), והבקיע שער אחד בשלב הבתים, בדרך לזכייה במדליית ארד. ואלטר מעולם לא שיחק בנבחרת גרמניה הבכירה.
תארים

עם וולדהוף מנהיים:
אליפות הבונדסליגה השנייה: 1982/83
עם שטוטגרט:
אליפות הבונדסליגה: 1991/92
עם נבחרת גרמניה האולימפית:
אולימפיאדת סיאול (1988): מדליית ארד
תארים אישיים:
מלך השערים של הבונדסליגה: 1991/92
מלך השערים של הבונדסליגה השנייה: 1995/96
צפרדע חץ זהובה

| צפרדע חץ זהובה |
| --- | --- |

מצב שימור
 מצב שימור: בסכנת הכחדה סכנת הכחדה (EN) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: דו-חיים
סדרה:: חסרי זנב
תת־סדרה:: ניאובטרכיה
משפחה:: דנדרובטיים
סוג:: Phyllobates
מין:: צפרדע חץ זהובה
שם מדעי
 Phyllobates terribilis ‏Myers & Daly & Malkin, 1978
תחום תפוצה


צפרדע חץ זהובה בצבע ירוק-צהוב.
צפרדע חץ זהובה (שם מדעי: Phyllobates terribilis; משמעות השם המדעי: "מטפס עצים קטלני") היא מין של צפרדע ממשפחת הדנדרובטיים, המכונות גם צפרדעי חץ הרעל על שם רעלם החזק ששימש את האינדיאנים במשיחת חצים מורעלים. צפרדע זו אנדמית לחופי האוקיינוס השקט של קולומביה. צפרדע זו היא המין בעל הרעלן הקטלני ביותר במשפחתה ואחת מהחיות הרעילות הקטלניות ביותר בעולם.
הצפרדע בעלת צבעים זהובים. היא בעלת גוף קטן שאורכו 55 מ"מ בממוצע. רגליה הארוכות עוזרות לה לקפץ ומצוידות בכריות לאחיזה המאפשרות טיפוס על צמחים. יש לה שיניים קטנות בלסתה. הצפרדע פעילה בשעות היום ומבלה רוב זמנה על צמחייה בקרקע היער. בניגוד לרוב הצפרדעים חיה בחבורות של 2–6 פרטים.
צפרדעים אלו ניזונות מחרקי יער שונים כמו נמלים, טרמיטים וחיפושיות, שחלקם רעילים. הצפרדע משתמשת בארס של החרקים על מנת להפוך בעצמה לרעילה ומסוכנת לאויביה.
הצפרדע חיה בטבע רק בחופי האוקיינוס השקט של קולומביה, בעיקר ביערות גשם לחים.
לצפרדע שלושה מופעים:
ירוק מנטה: גוון המופיע בקרב רוב הצפרדעים בשבי. עשוי להיות אף בהיר יותר.
צהוב: גוון הנע בין צהוב בהיר לצבע זהב. ייתכן שצפרדעים אלו שייכות למין Phyllobates bicolor.
כתום: צפרדעים בגוון זה נדירות יחסית. צבען נע בין כתום מתכתי לכתום-צהוב.
הערות שוליים

↑  צפרדע חץ זהובה באתר הרשימה האדומה של IUCN
קאמילו טורס

| --- | --- |

 לידה:  3 בפברואר 1929 בוגוטה, קולומביה 
 פטירה:  15 בפברואר 1966 (בגיל 37) San Vicente de Chucurí, קולומביה 
 מדינה:  קולומביה 
 השכלה:  סמינר בוגוטה  אוניברסיטת לוון 
 תקופת הפעילות:  מ-1960 
 מעסיק:  האוניברסיטה הלאומית של קולומביה 
 השקפה דתית:  נצרות קתולית, תאולוגיית שחרור, הכנסייה הקתולית 
 www.camilovive.com
 
קאמילו טורס (3 בפברואר 1929 - 15 בפברואר 1966) היה כומר קתולי קולומביאני מאבות "תאולוגיית השחרור".
חייו

טורס למד בבלגיה, וכשחזר לקולומביה לקראת סוף שנות ה-50, ראה את עצמו ואת הנצרות כמחויבים יותר ויותר לעמוד לצד העניים והשכבות החלשות, ולהילחם על זכויותיהם במאבק מזוין. זו הייתה הפרשנות המקומית שלו ושל אנשי דת נוספים באמריקה הלטינית לקריאה של האפיפיור יוחנן ה-23 לאנשי הכנסייה לבדוק בכל עת במה הם רלוונטיים לזמנם וסביבתם. הוא עזב את משרתו באוניברסיטת קולומביה והצטרף למחתרת הגרילה ELN, לה סיפק תמיכה רוחנית ומוסרית קתולית-מרקסיסטית. טורס מת בשנת 1966, בקרב הראשון בו השתתף, והוכרז כמרטיר. אורו התעמעם ברחבי היבשת רק עם הוצאתו להורג של צ'ה גווארה. אמירתו המפורסמת ביותר הייתה: "אם ישו היה חי היום, הוא היה לוחם גרילה".
ראו גם

גוסטבו גוטיירס
לקריאה נוספת

איתן גינזברג, קמילו טורס: מהפכן בגלימה, האוניברסיטה הפתוחה, 2021.
צו נשיאותי (ספר)

| --- | --- |
עטיפת הספר
עטיפת הספר
 מידע כללי
 מאת:  טום קלנסי 
 שפת המקור:  אנגלית 
 סוגה:  מתח וריגול
 נושא:  ג'ק ראיין, CIA, סוכן מודיעין 
 הוצאה
 הוצאה:  Jack Ryan Limited Partnership
 תאריך הוצאה:  1998
 מספר עמודים:  846
 הוצאה בעברית
 הוצאה:  הוצאת מעריב-הד ארצי
 תאריך:  1998
 תרגום:  יוסף אשכול
 סדרה
 ספר קודם:  חוב של כבוד 
 הספר הבא:  קשת שש 
 קישורים חיצוניים
 הספרייה הלאומית:  001767915
 
צו נשיאותי (באנגלית: Executive Orders) הוא ספר מאת טום קלנסי, השביעי בסדרת הספרים אודות ג'ק ראיין, מנתח מודיעין של ה-CIA. הספר ממשיך ומתאר את קורותיו של ראיין בעקבות מתקפת הטרור כנגד ארצות הברית בסופו של הספר הקודם בסדרה, חוב של כבוד, אשר במהלכה נהרג נשיא ארצות הברית, מה שהוביל למינויו של ראיין למשרה הרמה, בה מעולם לא חשק.
עלילה

עלילת הספר נפתחת רגעים ספורים לאחר מתקפת הטרור על הקפיטול בוושינגטון בסופו של הספר הקודם בסדרה, ומינויו של ראיין כנשיא ארצות הברית. מיד לאחר מינויו לתפקיד נאלץ ראיין לפעול במהירות ובנחישות כדי לשקם את נזקיה הכבדים של מתקפת הטרור על אדמת ארצות הברית' ולשקם את יחסי ארצות הברית–יפן שהתערערו בעקבות הסכסוך, וזאת תוך כדי נסיונותיו להתרגל לתפקידו החדש, ולחובות שבאים איתו. גם ספר זה מתאר, נוסף לראיין עצמו, את קורותיהם של מספר דמויות נוספות, ביניהם מר קלארק, סוכן ה-CIA ושותפו דומינגו שאבז, דן מוראיי, איש ה-FBI, וכן ידידו הוותיק של ראיין, רובי ג'קסון.
במהלך הספר נאלץ ראיין להתמודד למול מתקפות חיצוניות ופנימיות מצד אויביו, בארצות הברית ומחוצה לה. האויב הראשי בספר היא איראן, אשר בעקבות התנקשות מתוכננת בחייו של רודן עיראק, השתלטה על עיראק והקימה מדינה מאוחדת תחת השם "הרפובליקה האסלאמית המאוחדת" (רא"מ).
במסגרת המאבק בין המדינות נאלץ ראיין להדוף מתקפה צבאית מצד הרא"מ כנגד הממלכה הסעודית, בעלת בריתה של ארצות הברית, וכן להתמודד למול מתקפה ביולוגית בהיקף חסר תקדים על אדמתה של ארצות הברית באמצעות נגיף האבולה. בד בבד נאלץ ראיין להתמודד כנגד ניסיונותיה של איראן, ושל גורמים אחרים, בארצות הברית ומחוצה לה, לערער על סמכותו של ראיין כנשיא ארצות הברית, ואף להתנקש בחייו ובחיי בני משפחתו. על ראיין לגייס את כל כוח רצונו, ואת עזרתם של ידידיו ברחבי העולם, כדי לעמוד בהצלחה למול האיומים, מבית ומחוץ.
הערות שוליים

↑  שמו לא צוין בספר, אך כינויו "השפם" עשוי לרמז על סדאם חוסיין, רודן עיראק בעת יציאת הספר לאור
↑  אלגוריה נוספת לאיחודן של מצרים וסוריה בין השנים 1958–1961 תחת השם "הרפובליקה הערבית המאוחדת"
| היקום הבדיוני של ג'ק ראיין |
| --- | --- | --- |
| ספרים | המרדף אחר אוקטובר האדום (1984) • משחקים פטריוטיים (1987) • הקרדינל מהקרמלין (1988) • סכנה ברורה ומיידית (1989) • כל הפחדים כולם (1991) • ללא חרטה (1993) • חוב של כבוד (1994) • צו נשיאותי (1996) • קשת שש (1998) • הדוב והדרקון (2000) • ארנב אדום (2002) • שיני הנמר (2003) • חי או מת (2010) • נעול (2011) • חומת אש (2012) • Command Authority‏ (2013) • Support and Defend‏ (2014) •  Full Force and Effect‏ (2014) •  Under Fire‏ (2015) •  Commander in Chief‏ (2015) |  |
| סרטים | המרדף אחר אוקטובר האדום (1990) • משחקים פטריוטיים (1992) • סכנה ברורה ומיידית (1994) • כל הפחדים כולם (2002) • ג'ק ראיין: גיוס הצללים (2014) |  |
| טלוויזיה | ג'ק ראיין (2018) • |  |
| דמויות | ג'ק ראיין • ג'ון קלארק • דומינגו שאבז • רובי ג'קסון • אד קילטי |  |
| שחקנים | אלק בולדווין • בן אפלק • כריס פיין • ג'ון קרסינסקי |  |
| ראו גם | טום קלנסי |  |
צפרדע חץ תותית

| צפרדע חץ תותית |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: דו-חיים
סדרה:: חסרי זנב
תת־סדרה:: ניאובטרכיה
משפחה:: דנדרובטיים
סוג:: Oophaga
מין:: צפרדע חץ תותית
שם מדעי
 Oophaga pumilio ‏שמידט, 1857

צפרדע חץ תותית (שם מדעי: Oophaga pumilio) היא מין של צפרדע ממשפחת הדנדרובטיים, המכונים גם "צפרדעי חץ הרעל" על שם רעלם החזק ששימש את האינדיאנים במשיחת חצים מורעלים. סימני הזיהוי העיקריים של הצפרדע הוא רגליה הכחולות וגופה האדום - המהווים אזהרה לאויביה על כך שהיא רעילה מאוד. תפוצתה העיקרית היא במרכז אמריקה ביערות גשם לחים בעלי צמחייה מרובה. צפרדע זו היא המין הרעיל ביותר בסוגה. שמו של האי רד פרוג איילנד בארכיפלג בוקס דל טורו בצפון פנמה קרוי על שם הצפרדע החיה ביערות האי.
אורכה הממוצע של הצפרדע 17.5–22 מ"מ. היא בעלת ראש קטן ורגליים חזקות העוזרות לטפס על צמחיית היער.
הצפרדעים ניזונות מחרקים קטנים שונים. חלק ממיני הטרף שלהם, כמו האקריות מסדרת Oribatida, מפרישים רעלים מסוכנים מסוג Pumiliotoxin 251D. רעלים דומים נמצאים בנמלים מסוג Brachymyrmex. הצפרדעים מסוגלות לספוג את הרעל הקטלני של הטרף בגופן ולהשתמש בו בתור הרתעה נגד טורפים. עם זאת בשבי הצפרדעים מאבדות את היכולת הזאת.
נקבות צפרדע החץ התותית מובילות את ראשניהן הצעירים אל מרומי העצים, לעבר צמחים המכילים מים. שם הן שומרות את הראשנים ומטילות עבורם ביצים עקרות מהם הם ניזונים עד בגרותם. באופן זה הן שומרות עליהם מטורפים.
הערות שוליים

↑  צפרדע חץ תותית באתר הרשימה האדומה של IUCN
צפרדע וחברים

| --- | --- |
 סוגה:  סדרת טלוויזיה לילדים
 יוצרים:  איב בנטינג, ז'וזה מאס
 מדבבים בעברית:  גיא זיידמן, יסמין עיון, ספיר דרמון, לירון לב, שי אוטולנגי, עפרון אטקין
 ארץ מקור:  הולנד 
 מספר עונות:  1
 מספר פרקים:  26
 הפקה
 אורך פרק:  7 דקות
 שידור
 רשת שידור:  KRO
 רשת שידור בישראל:  ערוץ הופ!
 תקופת שידור מקורית:  2009–2010
 תקופת שידור בישראל:  2011
 קישורים חיצוניים
 frogandfriends.com
 דף התוכנית ב-IMDb
 
צפרדע וחברים (באנגלית: Frog & Friends) היא סדרת טלוויזיה מונפשת הולנדית לילדים, המבוססת על סדרת ספרי ילדים מצליחה בעלת אותו שם שנכתבה על ידי איב בנטינג ואוירה על ידי ז'וזה מאס. הסדרה שודרה לראשונה בשנת 2009 בערוץ KRO. בישראל הסדרה שודרה לראשונה בשנת 2011 בערוץ הופ!. הסדרה היא בת עונה אחת ו-26 פרקים באורך 7 דקות כל אחד.
עלילה

בכל פרק, צפרדע וחבריו, חזירונת, ברווזה, ארנב ועכבר, מתמודדים בכל יום עם רגשות כאהבה, פחד ועצב בעולמם השקט.
דמויות

צפרדע (Frog) (גיא זיידמן) - הדמות הראשית בסדרה. הוא טוב לב, ישר, פתוח וסקרן. הוא לא מכיר שום עכבה והוא חוקר אמיתי.
חזירונת (Pig) (יסמין עיון) - סוג של "אמא אדמה" ללא שטויות, תמיד עבודת בגינה, קוטפת תפוחים ומכינה אוכל במטבח.
ברווזה (Duck) (ספיר דרמון) - ברווזה שובבה, יפה ועליזה, אבל מעט לא מודעת. היא אכפתי ומתוקה והיא יכולה להצחיק את צפרדע הכי הרבה. היא וצפרדע הם חברים הכי טובים ואוהבים אחד את השנייה.
ארנב (Hare) (לירון לב) - המגן, האחד שיש לו תחושת אחריות. הוא אולי לא אומר הרבה, אבל כשהוא אומר משהו, האחרים מקשיבים לו.
עכבר (Rat) (עפרון אטקין) - שקוע נפלא מכל העיסוקים. הוא רוח-חופשייה, חושב-חופשי, אופטימי וחסר דאגות. חולדה טיילה בעולם וחוכמתו באה דרך חוויה עולמית זו.
דובון (Little Bear) (שי אוטולנגי) - דוב שצפרדע מצא ביער, הוא וצפרדע הם החברים הכי טובים.
שועל (Fox)
פרדי קווין

| --- | --- |

 לידה:  27 בספטמבר 1931 (בן 93) Niederfladnitz, אוסטריה 
 שם לידה:  פרנץ אוג'ן הלמוט מנפרד נידל
 שם במה:  Freddy Quinn 
 מוקד פעילות:  אוסטריה 
 תקופת הפעילות:  מ-1953 
 שפה מועדפת:  גרמנית
 כלי נגינה:  קול, גיטרה
 חברת תקליטים:  פולידור רקורדס 
 פרסים והוקרה:  צלב המפקד במסדר ההצטיינות של הרפובליקה הפדרלית של גרמניה (1984)  Goldene Stimmgabel (1984)  Goldene Stimmgabel (1996)  Paul-Lincke-Ring (1997)  Honorary Lock keeper (1981)  אות כבוד להוקרה על שירות הרפובליקה האוסטרית  אות הזהב לשירות העיר וינה 
 http://www.freddy-quinn-archiv.at
 פרופיל ב-IMDb
 
פרדי קווין (בגרמנית: Freddy Quinn‏; נולד ב-27 בספטמבר 1931) הוא זמר ושחקן אוסטרי-אירי.
שנותיו הראשונות

קווין נולד לאם אוסטרית ואב אירי בווינה, בירת אוסטריה. כילד, קווין התגורר במורגנטאון שבמערב וירג'יניה, ארצות הברית, עם אביו. כשהוריו התגרשו, הוא חזר לגור עם אימו בווינה.
בשלהי מלחמת העולם השנייה, קווין ברח מאוסטריה לארצות הברית כדי להתגורר עם אביו. כאשר הגיע לניו יורק, נודע לו כי אביו נהרג ב-1943 בתאונת דרכים. משרד הרווחה האמריקאי הטיס את קווין חזרה לאירופה. בשל הקושי לאתר את אימו לאחר המלחמה, קווין התגורר בבית יתומים בבלגיה, שם למד צרפתית והולנדית. קווין חזר לאימו בווינה בשנת 1947.
קריירה

בשנת 1954, קווין חתם על חוזה ההקלטה הראשון שלו. בשנת 1956, קווין זכה בקדם הגרמני לאירוויזיון 1956 עם השיר "So geht das jede Nacht", ונבחר לייצג את גרמניה (ביחד עם הזמר וולטר אנדראס שוורץ) באירוויזיון. מיקומו הסופי של קווין לא ידוע היות שמארגני התחרות הכריזו על הזוכה בלבד. לאחר האירוויזיון, קווין הוציא שלל גרסאות כיסוי שהפכו ללהיטים בגרמניה ומחוצה לה, דוגמת "Heimweh" ו-"Dort wo die Blumen blüh'n". בנוסף, קווין החל לשחק במספר סרטי טלוויזיה, דוגמת "Freddy, the Guitar and the Sea"‏, "Freddy and the Song of the South Pacific" ו-"Homesick for St. Pauli".
פילמוגרפיה

"The Big Chance"‏ (1957)
"Freddy, the Guitar and the Sea"‏ (1959)
"Freddy and the Melody of the Night"‏ (1960)
"Only the Wind"‏ (1961)
"Freddy and the Millionaire"‏ (1961)
"Freddy and the Song of the South Pacific"‏ (1962)
"Homesick for St. Pauli"‏ (1963)
"Freddy in the Wild West"‏ (1964)
"The Roaring Fifties"‏ (1983)
הערות שוליים

↑  Freddy Quinn
↑  Freddy Quinn in Eurovision, אתר האירוויזיון
| --- | --- |
בקרת זהויות :  BNE: XX1748069  BnF: cb16191026z (data)  GND: 118743198  ISNI: 0000 0000 9229 9038  LCCN: no98017900  MusicBrainz: 9f23b139-e3b7-49c4-b17c-460c5d50ae52  NKC: xx0084893  NTA: 073188840  VIAF: 62344112   WorldCat (עם VIAF): 62344112 
קווין בעת הופעה בהמבורג, 1971
פרסי האקדמיה למוזיקת קאנטרי ה-49

| --- | --- |
 תאריך:  6 באפריל 2014
 מיקום:  MGM גרנד גארדן ארנה,  לאס וגאס, נבדה
 מנחים:  בלייק שלטון לוק בריאן
 רשת שידור:  CBS
 זכייה במספר הפרסים הרב:  מירנדה למברט • טים מקגרו (7)
 מספר המועמדויות הרב:  מירנדה למברט (3)
  אתר האינטרנט הרשמי של פרסי ה-ACM
 →48 50←
 
טקס פרסי האקדמיה למוזיקת קאנטרי ה-49 (באנגלית: 49th Academy of Country Music Awards) התקיים ב-6 באפריל 2014, ב-MGM גרנד גארדן ארנה בלאס וגאס, נבדה בהנחיית בלייק שלטון ולוק בריאן. מירנדה למברט וטים מקגרו היו לאמנים שהועמדו למרבית הפרסים במהלך הטקס.
בנוסף לכך, הייתה למברט לאמן שזכה במרבית הפרסים בטקס, עם שלוש זכיות בסך הכול.
זכיות ומועמדויות

הזכיות מודגשות בכתב בולט.
| בדרנ/ית השנה | אלבום השנה |
| --- | --- |
 ג'ורג' סטרייט לוק בריאן  מירנדה למברט  בלייק שלטון  טיילור סוויפט:  Same Trailer Different Park – קייסי מאסגרייבס Based on a True Story... – בלייק שלטון  Crash My Party – לוק בריאן  Here's to the Good Times – פלורידה ג'ורג'יה ליין  Two Lanes of Freedom – טים מקגרו
אמנית השנה – נקבה: אמן השנה – זכר
 מירנדה למברט שריל קרואו  קייסי מאסגרייבס  טיילור סוויפט  קארי אנדרווד:    ג'ייסון אלדין לי ברייס  לוק בריאן  בלייק שלטון  קית' אורבן
להקת השנה: צמד השנה
 דה בנד פרי אלי יאנג בנד  ליידי אנטבלום  ליטל ביג טאון  זאק בראון בנד:  דן + שי ביג & ריץ'  פלורידה ג'ורג'יה ליין  לאב ות'יפט  תומפסון סקוור
סינגל השנה: שיר השנה
 "Mama's Broken Heart" – מירנדה למברט "Cruise" – פלורידה ג'ורג'יה ליין  "Highway Don't Care" – טים מקגרו וטיילור סוויפט בהשתתפות קית' אורבן  "I Drive Your Truck" – לי ברייס  "Wagon Wheel" – דריוס רוקר וליידי אנטבלום:  "I Drive Your Truck" – ג'סי אלכסנדר, קוני הרינגטון, ג'ימי יארי "Every Storm (Runs Out of Rain)" – גארי אלן, הילרי לינדזי ומתיו וורן  "Mama's Broken Heart" – ברנדי קלארק, שיין מקאנאלי וקייסי מאסגרייבס  "Mine Would Be You" – ג'סי אלכסנדר, קוני הרינגטון ודריק רטן  "Wagon Wheel" – בוב דילן וקטש סקור
האמן החדש של השנה: וידאו השנה
 ג'סטין מור ברט אלדרדג'  קיפ מור:  "Highway Don't Care" – טים מקגרו וטיילור סוויפט בהשתתפות קית' אורבן "Better Dig Two" – דה בנד פרי  "Blowin' Smoke" – קייסי מאסגרייבס  "I Drive Your Truck" – לי ברייס  "Mama's Broken Heart" – מירנדה למברט  "Two Black Cadillacs" – קארי אנדרווד
אירוע ווקאלי של השנה
 "We Were Us" – קית' אורבן ומירנדה למברט "Boys 'Round Here" – בלייק שלטון בהשתתפות פיסטול אניס וחברים  "Cruise (Remix)" – פלורידה ג'ורג'יה ליין בהשתתפות נלי  "We Were Us" – קית' אורבן ומירנדה למברט  "Highway Don't Care" – טים מקגרו וטיילור סוויפט בהשתתפות קית' אורבן  "Wagon Wheel" – דריוס רוקר וליידי אנטבלום
הערות שוליים

1 2 3  Winners at the 49th Annual ACM Awards, wltx.com (באנגלית אמריקאית)
1 2 3  Academy of Country Music, Nominations Announced For The 49th ANNUAL ACADEMY OF COUNTRY MUSIC® AWARDS Country Music's Party Of The Year®, www.prnewswire.com (באנגלית)
| פרסי האקדמיה למוזיקת קאנטרי |
| --- | --- | --- |
| טקסי פרסים | 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 |  |
| קטגוריות | אלבום השנה • בדרנ/ית |  |
| ערכים קשורים | האקדמיה למוזיקת ​​קאנטרי |  |
צפרדע זכוכית לה פלמה

| צפרדע זכוכית לה פלמה |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: דו-חיים
סדרה:: חסרי זנב
משפחה:: צנטרולניים
סוג:: Hyalinobatrachium
מין:: צפרדע זכוכית לה פלמה
שם מדעי
 Hyalinobatrachium valerioi ‏1931

צפרדע זכוכית לה פלמה (שם מדעי: Hyalinobatrachium valerioi) היא מין של צפרדע מהמשפחה צנטרולניים, החיה בין העצים ביערות הגשם של אמריקה המרכזית וצפון אמריקה הדרומית שבין מרכז קוסטה ריקה, דרומה עד פנמה ולאורך חופי האוקיינוס השקט שלחופי קולומביה ואקוודור.
תיאור

צפרדע זו היא קטנה מאוד, באורך של 24 מ"מ לזכרים ו-26 מ"מ בנקבות. צפרדע זו בעלת הסוואה חזקה והיא בעלת גב צהוב מנוקד, ועליו "רשת" ירוקה כמעט שקופה וסביבה מספר כתמים כהים. הגחון שקוף, אולם אזור הלב מכוסה ברקמה לבנה שאינו נראית לעין וכן הכבד ומערכת העיכול לבנים. העיניים גדולות ובעלות גוון זהוב. היא שוכנת על עצים ומשתמשת ברגליה הארוכות כדי לזנק בין העלים והענפים.
הצפרדע חיה בין העצים או השיחים והיא טורפת של חרקים קטנים כמו צרצרים, עשים, זבובים, עכבישים ואף צפרדעים קטנות אחרות.
הצפרדעים מטילים עד 40 ביצים בתטולה המוטלת על הצד התחתון של עלים מעל נחלים. בניגוד לרוב הצנטרולניים, הזכר נשאר לטפל בתטולה שלו בשעות היום, כשהטיפול בהם מתבצע 24 שעות ביממה ומטרתו להרחיק טורפים. הצפרדע משתמשת ברגליה כדי להסיט צרעות טורפות מביציהם ולבעוט אותם הרחק, תוך שהסוואתו מצילה אותו מהם. הראשנים שהתפתחו בצורה מוצלחת יכולים לבקוע למים שתחתיהם במקרה של הפרעה כמו תקיפה.
בתי הגידול הטבעיים של הצפרדע הם יערות גשם של שפלה ראשוניים ומשניים לחים. הצפרדע מסתגלת לשינוי בבית גידול, בתנאי שנשארת צמחייה מעל הנחלים. עם זאת הוא נפגע מעט מבירוא יערות ומזיהום וריסוס יבולים.
הערות שוליים

↑  צפרדע זכוכית לה פלמה באתר הרשימה האדומה של IUCN
קאלומירה

| --- | --- |

קאלומירה במסיבת אירוויזיון בבלגרד, 16 במאי 2008
 לידה:  31 בינואר 1985 (בת 39) ניו יורק, ארצות הברית
 שם לידה:  מריה קרול סראנטיס
 שם במה:  Kalomira 
 מוקד פעילות:  יוון
 תקופת הפעילות:  מ-2003 
 עיסוק:  זמרת
 סוגה:  פופ
 שפה מועדפת:  יוונית מודרנית 
 כלי נגינה:  ויולה 
 חברת תקליטים:  Heaven Music
 בן או בת זוג:  George Boosalis (26 בספטמבר 2010–?) 
 מספר צאצאים:  3 
 KALOMIRA, KALOMIRA (באנגלית אמריקאית)
 פרופיל ב-IMDb
 
מריה קרול סראנטיס (ביוונית: Καλομοίρα; נולדה ב-31 בינואר 1985, מערב המפסטד, ניו יורק, ארצות הברית), הידועה בפשטות כקאלומירה, היא זמרת יוונית-אמריקאית השרה ביוונית. היא זכתה בתוכנית היוונית "Fame Story", המקבילה היוונית לכוכב נולד, שחררה 4 אלבומי סטודיו, ייצגה את יוון באירוויזיון 2008 בבלגרד, סרביה, והנחתה מספר תוכניות.
שנותיה הראשונות

מאז ילדותה, חלומה של קאלומירה היה להפוך לכוכבת פופ מפורסמת. היא לקחה חלק במספר רב של מחזות דרמה והפקות מוזיקליות בבית ספרה, למדה לנגן על ויולה בגיל 9, נבחרה בתיכון למיס המפסטד 2003 והייתה לנשיאת הכיתה במשך שנתיים רצופות.
בעצה של בת דודתה, הלנה, השתתפה וזכתה במקום שני בתחרות מוזיקלית ב-WBLI רדיו.
בעקבות השתתפותה היא הופיעה עם מספר אומנים מפורסמים, ביניהם ג'סיקה סימפסון, מישל בראנץ', ניק לאשי ו-LL Cool J.
קאלומירה פנתה לניו יורק והשתתפה באודישנים לתוכנית לגילוי זמרים Fame Story 2, והייתה היחידה מבין 200 אנשים בארצות הברית להיבחר ולחזור לצילומי התוכנית שביוון.
קאלומירה זכתה במקום הראשון, והרוויחה חוזה הקלטות בסך 200,000 אירו עם Heaven Music.
חיים אישיים

באחד הראיונות האחרונים שלה, קאלומירה הודתה שהיא מאורסת ליווני-אמריקאי בשם ג'ורג' (גיאורגיוס) בוסאליס ומתכננת להתחתן בארצות הברית ב-26 בספטמבר 2010. לאחר החתונה קאלומירה
וגיאורגיוס יערכו מסיבה גדולה לחברים ביוון שלא הצליחו להגיע לחתונה בארצות הברית.
קאלומירה מייצגת את יוון באירוויזיון 2008
צפרדע חץ אנתוני

| צפרדע חץ אנתוני |
| --- | --- |

מצב שימור
 מצב שימור: קרוב לסיכון קרוב לסיכון (NT) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: דו-חיים
סדרה:: חסרי זנב
תת־סדרה:: ניאובטרכיה
משפחה:: דנדרובטיים
סוג:: Epipedobates
מין:: צפרדע חץ אנתוני
שם מדעי
 Epipedobates anthonyi ‏נובל, 1921

צפרדע חץ אנתוני (שם מדעי: Epipedobates anthonyi) היא מין של צפרדע ממשפחת הדנדרובטיים המכונים גם צפרדעי חץ הרעל על שם ארסם החזק ששימש את האינדיאנים במשיכת חצי רעילים.
מאפיינים

צפרדע חץ אנתוני חיה בטבע ביערות גשם, ביצות ומקווי מים טרופיים באקוודור ופרו. היא מאוימת בטבע על ידי כריתת היערות וזיהום הסביבה.
אורכה 19-26 מ"מ ולה עיניים גדולות, ראש קטן וגפיים חזקות. גופה אדום עם כמה פסים אנכיים ירוקים-לבנים ועוד פס אנכי באמצע. היא משוטטת בפסולת העלים של היער ומחפשת חרקים קטנים למאכל ופעילה ביום בעיקר. ארסית ביותר עם מעט מאד טורפים מעטים ביותר עקב כך.
כרוב צפרדעי החץ הם מתרבה בלהקות טריטוריאליות לקרקע היער. הזכר שומר על הביצים לאחר ההזדווגות ומטמין אותם מתחת לעלים עד שהראשנים בוקעים ואחרי הבקיעה הוא מעביר אותם למחסה ולאזורים לחים בהם יוכלו להתפתח.
הערות שוליים

↑  צפרדע חץ אנתוני באתר הרשימה האדומה של IUCN
צו נשיאותי 9066

שלט המודיע לאנשים ממוצא יפני כי עליהם להתייצב לצורך יישוב מחדש.
צו נשיאותי 9066 של ארצות הברית היה צו נשיאותי שפרסם נשיא ארצות הברית, פרנקלין דלאנו רוזוולט, ביום 19 בפברואר 1942, בתקופת מלחמת העולם השנייה, ובו הסמיך את מזכיר המלחמה להגדיר שטחים מסוימים כאזורים צבאיים. בפועל, סלל צו זה את הדרך לכליאת היפנים בארצות הברית במחנות ריכוז בתקופת המלחמה.
יישום הצו

הצו הסמיך את מזכיר המלחמה ואת מפקדי הכוחות המזוינים של ארצות הברית להכריז על שטחים בארצות הברית כשטחים צבאיים, ש"מהם ניתן להרחיק כל אדם", אך הוא לא ציין במפורש לאום או מוצא אתני כלשהו. בפועל, הצו יושם על שליש משטחה של ארצות הברית, בעיקר במערב המדינה, והופעל נגד אנשים ממוצא של מדינת אויב – יפנים. הצו הוביל לכליאתם של אמריקאים יפנים ושל אמריקאים ממוצא יפני, כ-120,000 במספר, במחנות ריכוז לכל תקופת המלחמה. מתוך היפנים שנכלאו, 62% היו צאצאי מהגרים אשר נולדו בארצות הברית והיו אזרחים מתוקף כך, והיתר היו מהגרים יפנים, חלקם אזרחים וחלקם תושבים.
אוכלוסיית האמריקאים היפנים הייתה האוכלוסייה שהושפעה בצורה המשמעותית ביותר מן הצו, שכן כל האנשים ממוצא יפני הורחקו מהחוף המערבי ומדרום אריזונה. בהוואי, שם היו 140,000 אמריקאים ממוצא יפני, כ-37% מהאוכלוסייה, נכלאו אנשים שהיוו סיכון גבוה בלבד.
אמריקאים ממוצא איטלקי או גרמני גם כן נפגעו מהגבלות אלה – 11,000 אנשים ממוצא גרמני ו-3,000 אנשים ממוצא איטלקי נכלאו, בהם גם פליטים יהודים. הפליטים היהודים שנכלאו ברחו מגרמניה, והממשל האמריקאי לא הבחין ביניהם לבין אנשים ממוצא אתני גרמני, שכן היהדות הוגדרה כדת ולא כלאום. חלק מן הכלואים ממוצא אירופאי נכלאו לתקופה קצרה, ואילו אחרים גם שנים לאחר תום המלחמה. בדומה לכלואים היפנים, היו בקרב קבוצות אלה צאצאי מהגרים שנולדו בארצות הברית, במיוחד בקרב הילדים. מקרב מדינות הציר האחרות נכלאו גם כן אנשים, אולם מספרם המדויק אינו ידוע.
מזכיר המלחמה, הנרי סטימסון, היה אחראי לסייע לכלואים בענייני תחבורה, מזון, קורת גג וצרכים אחרים.
התנגדות

ג'ון אדגר הובר, ראש ה-FBI, התנגד לכליאה, אם כי לא מטעמים חוקתיים, אלא משום שהאמין כי מי שהיה קרוב לוודאי מרגל כבר נעצר על ידי ה-FBI מיד לאחר המתקפה על פרל הארבור.
לאחר מלחמת העולם השנייה

צו נשיאותי 9066 בוטל על ידי נשיא ארצות הברית, ג'רלד פורד, ב-19 בפברואר 1976. בשנת 1980 חתם הנשיא ג'ימי קרטר על חקיקה שהקימה את הוועדה ליישוב מחדש וכליאה של אזרחים בזמן מלחמה (CWRIC). הוועדה מונתה כדי לערוך מחקר ממשלתי רשמי על צו נשיאותי 9066, צווים אחרים הקשורים בזמן מלחמה ועל השפעתם על אמריקאים יפנים במערב ועל האינדיאנים באלסקה באיי פריבילוף. בדצמבר 1982 פרסמה הוועדה את ממצאיה במסמך "צדק אישי נשלל", בסכמה כי כליאת האמריקאים היפנים לא הוצדקה על ידי הצורך הצבאי. הדו"ח קבע כי ההחלטה לכלוא התבססה על דעות קדומות גזעניות, היסטריית מלחמה וכישלון המנהיגות הפוליטית. הוועדה המליצה על סעד שיעוגן בחקיקה הכולל התנצלות ממשלתית רשמית ופיצויים בגובה 20,000 דולר לכל אחד מהניצולים. קרן חינוכית ציבורית הוקמה להבטיח שדבר זה לא יחזור שנית.
ב-10 באוגוסט 1988 נחקק חוק החירויות האזרחיות, בהסתמך על המלצות הוועדה, והוא נחתם על ידי הנשיא רונלד רייגן. ב-21 בנובמבר 1989 חתם ג'ורג' הרברט ווקר בוש על הצעת חוק המסדירה תשלום פיצויים שישולמו בין השנים 1990 ל-1998. ב-1990 החלו הניצולים לקבל תשלומי פיצויים ומכתבי התנצלות. ההצעה התייחסה לכלואים ממוצא יפני בלבד. כלואים ממוצא גרמני או אירופי אחר לא פוצו ולא קיבלו מכתב התנצלות.
פרדי סטרומה

| --- | --- |

 לידה:  8 בינואר 1987 (בן 37) לונדון, הממלכה המאוחדת 
 מדינה:  הממלכה המאוחדת 
 תקופת הפעילות:  מ-2005 
 מקום לימודים:  מכללת רדלי  יוניברסיטי קולג' לונדון 
 בן או בת זוג:  יוהנה בראדי (2016–?) 
 פרופיל ב-IMDb
 
פרדי סטרומה (באנגלית: Freddie Stroma; נולד ב-8 בינואר 1987) הוא שחקן ודוגמן אנגלי. מוכר בעיקר בתפקידו בסדרת סרטי "הארי פוטר" בדמות קורמק מקלאגן.